laion/Wikipedia-Exotic huggingface dataset:
Vaba Ajaloo Selts

Vaba Ajaloo Selts (vene Вольное историческое общество, inglise The Independent Historical Association) on veebruaris 2014 loodud Venemaa professionaalsete ajaloolaste ühendus, eesmärgiga võidelda võimudepoolsete poliitiliselt motiveeritud rünnakutega Venemaa ajaloo uurimise suhtes. Vaba Ajaloo Seltsi asutamine toimus 28. veebruaril 2014, mil allkirjastati avalikkusele suunatud manifest. Seltsi asutajad olid ajaloolased, ajalooõpetajad, filosoofid ja teised ajalooteadmiste valdkonna uurijad: Jevgeni Anisimov, Anatoli Golubovski, Igor Danilevski, Viktor Djatlov, Askold Ivantšik, Sergei Ivanov, Leonid Katsva, Ivan Kurilla, Aleksei Miller, Aleksander Moldovan, Konstantin Morozov, Sergei Mironenko, Aleksandr Rubtsov, Nikita Sokolov, Pavel Uvarov ja Aleksandr Etkind. "End "vabaks" nimetav ühiskond ei otsi tuge ega patrooni üheltki valitsusasutuselt, erakonnalt ega ärigrupilt, kasutades toeks vaid oma liikmete professionaalsust ja mainet. Ajalooliselt nõuab see aga mitte ainult ajaloolaste, vaid ka kõigi teadlaste ja praktikute osalemist, kelle erialane huvi on seotud mineviku uurimise ja selle mälestuse säilitamisega, sealhulgas kõigi humanitaarakadeemiliste distsipliinide esindajad. samuti õpetajad, muuseumid, arhiivid ja raamatukoguhoidjad. Samuti kutsume koostööle kirjastusi ja meediatöötajaid, kes vastutavad ajaloo ja selle rolli eest kaasaegses ühiskonnas. Uue ühenduse põhieesmärk on edendada teaduslike ideede levikut minevikust, ajalooteaduse rollist ja ülesannetest kaasaegse ühiskonna elus. See eesmärk saavutatakse praktiliste probleemide lahendamisega, millest olulisemad on:          – moodsa humanitaarabi ekspertkeskkonna kujundamine, millesse kodanikuühiskond saaks täielikult ja kindlalt usaldada;          – solidaarsustegevuse jõupingutuste ühendamine teadlaste ja praktikute ühtsel "platvormil", mida eraldavad nüüd vahemaad, riigi- ja halduspiirid, osakondade ja distsiplinaartõkked;          – rahvusvahelise koostöö arendamine ja maailma humanitaarteadmiste saavutuste populariseerimine Venemaal ning Venemaa teaduse parimad näited maailmas;          – professionaalne hinnang ühiskondlikult olulistele sündmustele ning poliitikute ja avaliku arvamuse liidrite avalike avaldustega mineviku tajumise kohta;          – võidelda ajalooallikate ja faktide võltsimise vastu, olenemata sellest, kes ja mis eesmärgil need võltsimised ette võetakse.          – vastutegevus igasugustele katsetele piirata teadusliku uurimistöö vabadust ja akadeemilisi vabadusi;          – abistamine arhiivimaterjalide salastatuse kustutamisel, asutuste arhiivide üleandmine riigile." "Манифест Вольного исторического общества". polit.ru. Originaali arhiivikoopia seisuga 6. mai 2023.
Novosibirski oblast

Novosibirski oblast on 1. järgu haldusüksus (oblast) Venemaal Siberi föderaalringkonnas. Asub Lääne-Siberi madaliku lõunaosas Irtõši ja Obi vahel. Oblastis on palju järvi, neist suurim on Tšanõ järv. Suuremad linnad on Novosibirsk, Berdsk, Iskitim ja Kuibõšev. Oblastit läbib Siberi raudtee. Oblastis on 30 rajooni ja 5 linnaringkonda. Rajoonid: Bagani rajoon Barabinski rajoon Bolotnoje rajoon Dovolnoje rajoon Iskitimi rajoon Karassuki rajoon Kargati rajoon Kolõvani rajoon Kotšenjovo rajoon Kotški rajoon Krasnozjorskoje rajoon Kuibõševi rajoon Kupino rajoon Kõštovka rajoon Masljanino rajoon Moškovo rajoon Novosibirski rajoon Ordõnskoje rajoon Severnoje rajoon Suzuni rajoon Zdvinski rajoon Tatarski rajoon Togutšini rajoon Tšanõ rajoon Tšerepanovo rajoon Tšistoozjornoje rajoon Tšulõmi rajoon Ubinskoje rajoon Ust-Tarka rajoon Vengerovo rajoon  Novosibirski oblast – pildid, videod ja helifailid Wikimedia Commonsis
Telč

Telč (saksa keeles Teltsch) on linn Tšehhis Vysočina maakonnas Jihlava ringkonnas. Telč asub Jihlavast ligikaudu 25 km lõunaedelas. Telč paikneb merepinnast 522 meetri kõrgusel. Telči on esmamainitud 1335. aastal. Telči ajalooline keskus kuulub alates 1992. aastast UNESCO maailmapärandi nimistusse ja on alates 1995. aasta novembrist ajalooline linnakaitseala. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Telč Místopisný seznam obcí České republiky Telč Sdružení historických sídel Čech, Moravy a Slezska Historic Centre of Telč UNESCO World Heritage Convention Telč - Staré město : právní ochrana Národní památkový ústav
Stasidion

Stasidion (mitmuses stasidia, kreeka keele sõnast stasis 'seis', 'asend'), ka kathisma (kreeka keeles κάθισμα 'iste') on käetugedega ja hingedega ülestõstetava kitsa istetoega seisutool, mis esineb õigeusu kirikutes ja kloostrites Kreekas ja kreeka traditsiooni järgivates kirikutes mujal (nt ka Püha Eelkäija Skiitas Saaremaal). On tavaliselt paigutatud ridadena seinte äärde ja lööve eraldavate sammaste vahele. Mööbliese on mõeldud toetama uskliku selga ja käsivarsi pika jumalateenistuse jooksul seistes, eriti oluline abi on sest vanematele munkadele. Väliste tunnuste järgi saab stasidia jaotada kolme tüüpi: Püha mäe stasidion – eseme küljed ülemiste ja alumiste käetugede vahel on eriti rikkaliku dekoratiivse nikerdkaunistusega; hingedega tõstetava seisutooli põhja all on väike tugiiste, mis võimaldab end toetada ka siis, kui iste on ülestõstetud asendis (sarnaneb kooritoolistiku misericordia'ga). Ilmalik stasidion – mõlemad käetoed on lihtsa lakoonilise kujundusega, vahel võivad alumised toed ka puududa, kui tooli tugev konstruktsioon seda võimaldab. Lauljate stasidion – asetseb veidi kõrgemal alusel, nii et eristub kõrguselt kiriku ülejäänud stasidia'st, ja nende seljatugi on kõrgendusega ja see on eriti rikkalikult kaunistatud. Kooritoolistik Kliiros https://www.wordreference.com/definition/stasidion I. Barboutis (Aristotle University of Thessaloniki), V. Vasileiou. Stasidia (Church Stalls) of the greek orthodox church - a standing seat for elderly. - XXVIth International Conference Research for Furniture Industry, Poznan, 2013 I. Barboutis (Aristotle University of Thessaloniki), V. Vasileiou. Stasidia (Church Stalls) of the greek orthodox church - a standing seat for elderly. - XXVIth International Conference Research for Furniture Industry, Poznan, 2013 About the Initial Purpose of Stasidia. St. Nikodemos the Hagiorite. - The Catalogue of Good Deeds. - Catalogue of St. Elisabeth Convent. July 13, 2019
Robert Habeck

Robert Habeck (sündinud 2. septembril 1969 Lübeckis) on Saksamaa poliitik ja kirjanik, ta on erakonna Liit 90/Rohelised liige ja Saksamaa Liidupäeva liige. Ta on 8. detsembrist 2021 Saksamaa majandus- ja kliimaminister; lisaks on ta samast kuupäevast Saksamaa asekantsler. Ta sündis Lübeckis. Lapsepõlve veetis ta Heikendorfis (asub Schleswig-Holsteini liidumaal), kus ta vanemad pidasid apteeki. Aastal 1989 lõpetas ta Heikendorfis gümnaasiumi; seejärel oli ta asendusteenistuses ja õppis Freiburgi, Roskilde ja Hamburgi Ülikoolides germanistikat, filoloogiat ja filosoofiat.
Strážnice

Strážnice (saksa keeles Straßnitz) on linn Tšehhis Lõuna-Morava maakonnas Hodoníni ringkonnas. Strážnice asub Slovakkia piirist 5 km kaugusel, Hodonínist ligikaudu 15 km idakirdes. Strážnicet on esmamainitud 1302. aastal. Strážnice vanalinn on alates 1990. aasta novembrist ajalooline linnakaitseala. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Po stopách šlechtických rodů Město Strážnice. Vaadatud 25. juunil 2023 Strážnice : právní ochrana Národní památkový ústav
Kõrgustik

Kõrgustik on positiivne pinnavorm absoluutse kõrgusega 200–500 meetrit, ümbrustest kõrgem lauskmaa osa. Kõrgustikul on tavaliselt ebatasane pinnamood, kus on mitmesuguseid väiksemaid pinnavorme (künkad, jõeorud, nõod jm). kõrgustike loend
Kurnamissõda (Egiptuse-Iisraeli)

See artikkel räägib aastatel 1967–1970 toimunud sõjast. Teiste tähenduste kohta kohta vaata artiklit Kurnamissõda (täpsustus). Kurnamissõda (araabia keeles حرب الاستنزاف,‎ Ḥarb al-Istinzāf, heebrea keeles מלחמת ההתשה‎, Milhemet haHatashah) oli sõda aastatel 1967–1970. Selle ühel poolel oli Iisrael ning teisel poolel olid Egiptus, Jordaania, Palestiina Vabastusorganisatsioon (PVO) ja nende liitlased. Aastal 1967 oli küll kuuepäevane sõda lõppenud, kuid Araabia-Iisraeli konflikti põhjuste väljajuurimiseks eriti midagi ei tehtud. Samal aastal toimunud Araabia Liiga tippkohtumisel lepiti kokku kolmes põhimõttes ehk öeldi "ei" rahule Iisraeliga, Iisraeli tunnustamisele ja Iisraeliga läbirääkimisele. Egiptuse president Jamāl ‘Abd an-Nāşir uskus, et Iisraelit saab vaid sõjalise jõuga sundida Siinai poolsaarelt lahkuma ning varsti algasid Suessi kanali ääres taas kokkupõrked. Algselt oli sõda piiratud vaid vastastikusele suurtükitulele ja väiksemõõdulistele sissetungidele Siinaisse, kuid aastal 1969 hindas Egiptuse armee end suureks pealetungiks piisavalt tugevaks. Märtsis 1969 kuulutas Nasser välja ametliku kurnamissõja, mida iseloomustasid suurtükituli, õhulöögid ja reidid. Sõjategevus kestis augustini 1970 ning lõppes vaherahuga, piirid ei olnud kolme aasta jooksul muutunud. Ka pärast kurnamissõda ei toimunud tõsiseid rahuläbirääkimisi. Must september Kaasaegsete Lähis-Ida konfliktide loend Yom Kippuri sõda Camp Davidi rahu Egiptuse-Iisraeli rahuleping "The War: Lebanon and Syria". Dover.idf.il. Originaali arhiivikoopia seisuga 24. märts 2012. Vaadatud 12. märts 2013. Tucker, Spencer; Roberts, Priscilla (2008). The Encyclopedia of the Arab-Israeli Conflict: A Political, Social, and Military History. ABC-CLIO. Lk 596. ISBN 9781851098422. Russian Aviation and Air Power in the Twentieth Century, Robin D. S. Higham, John T. Greenwood, Von Hardesty, Routledge, 1998, p.227 Fruchter-Ronen I, (2008), pp. 244–260 Schiff, Zeev, A History of the Israeli Army (1870–1974), Straight Arrow Books (San Francisco, 1974) p. 246, ISBN 0-87932-077-X Lorch, Netanel (2. september 2003). "The Arab-Israeli Wars". Israeli Ministry of Foreign Affairs. Vaadatud 3. märts 2007. "The War of Attrition (1968–70)". mfa.gov.il. Meital, Yoram (2000). "The Khartoum Conference and Egyptian Policy after the 1967 War: A Reexamination". Middle East Journal. 54 (1): 64–82. JSTOR 4329432. "Egypt Will Fight, Nasser Shouts". Pittsburgh Post-Gazette: 2. 24. november 1967. Aloni, Shlomo (2004). Israeli Mirage and Nesher Aces. Osprey. Lk 46–53. "Israel-Egypt Ceasefire Agreement - Text - English (1970)". ecf.org.il (inglise). Vaadatud 21. oktoober 2021.
Kunovice

Kunovice (saksa keeles Kunowitz) on linn Tšehhis Zlíni maakonnas Uherské Hradiště ringkonnas. Linn asub Uherské Hradištěst vahetult lõunas. Kunovice paikneb merepinnast 198 meetri kõrgusel. Linnast voolab läbi Olšava jõgi. Kunovicet on esmamainitud 1196. aastal, linnaõigused sai enne 1466. aastat. Kolmekümneaastase sõja ajal sai linn rängalt kannatada. 19. sajandi teisel poolel algas linna kiire areng, Kunovicest sai raudteesõlm ja rajati tööstusettevõtteid. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Kunovice Místopisný seznam obcí České republiky The town of Kunovice Oficiální stránky města Kunovice
Hendrik Otstavel

Hendrik Otstavel (2. oktoober 1888 Laiksaare vald, Pärnumaa – 7. mai 1942 Ussollagi vangilaager, Permi oblast, Venemaa) oli Eesti poliitik. Hendrik Otstavel oli Saare ajutise maavalitsuse esimees ja Saare maavanem (1938–1940), I Riiginõukogu liige (valitud põllumajanduse alalt ühes kalandusega) ja Põllutöökoja liige ning Kuressaare põllumeeste konvendi esimees.
Milwaukee

Milwaukee on linn USA-s, Wisconsini osariigi suurim linn. See on Milwaukee maakonna halduskeskus. Asub Michigani järve edelakaldal. Milwaukee alal elasid enne eurooplaste saabumist algonkini keeli rääkivad indiaani hõimud. Linnas asutati tootmisettevõte A. O. Smith ja seal asub ka selle peakorter. Milwaukee Bucks Milwaukee koduleht
Washingtoni maakond

Washingtoni maakond (inglise Washington County) on 31 Ameerika Ühendriikide maakonna nimetus ja seega kõige levinum maakonnanimi. Kõik maakonnad on nimetatud George Washingtoni järgi. Washingtoni maakond (Alabama) Washingtoni maakond (Arkansas) Washingtoni maakond (Colorado) Washingtoni maakond (Florida) Washingtoni maakond (Georgia) Washingtoni maakond (Idaho) Washingtoni maakond (Illinois) Washingtoni maakond (Indiana) Washingtoni maakond (Iowa) Washingtoni maakond (Kansas) Washingtoni maakond (Kentucky) Washingtoni maakond (Maryland) Washingtoni maakond (Maine) Washingtoni maakond (Minnesota) Washingtoni maakond (Missouri) Washingtoni maakond (Mississippi) Washingtoni maakond (Nebraska) Washingtoni maakond (New York) Washingtoni maakond (Põhja-Carolina) Washingtoni maakond (Ohio) Washingtoni maakond (Oklahoma) Washingtoni maakond (Oregon) Washingtoni maakond (Pennsylvania) Washingtoni maakond (Rhode Island) Washingtoni maakond (Tennessee) Washingtoni maakond (Texas) Washingtoni maakond (Utah) Washingtoni maakond (Virginia) Washingtoni maakond (Vermont) Washingtoni maakond (Wisconsin)
Nancy Faeser

Nancy Faeser (sündinud 13. juulil 1970 Bad Soden am Taunuses) on Saksamaa sotsiaaldemokraatlik poliitik ja jurist, alates 8. detsembrist 2021 Saksamaa siseminister; ta on esimene naine Saksamaa siseministri ametis. Ta on olnud alates 2. novembrist 2019 Saksamaa Sotsiaaldemokraatliku Partei (SPD) Hesseni osakonna esimees. Aastatel 2003–2019 oli ta Hesseni liidumaa parlamendi liige ja alates 2019. aastast Hesseni SPD parlamendirühma esimees ja seega ka opositsiooni juht. Ta sündis aastal 1970 Bad Soden am Taunuses Darmstadti ringkonnas Hesseni liidumaal. Aastal 1990 lõpetas ta samas gümnaasiumi ning asus õppima Johann Wolfgang Goethe Frankfurdi ülikooli õigusteadust. 1996. aastal lõpetas ta õpingud esimese riigieksamiga. Aastatel 1996–1998 töötas ta Günter Frankenbergi avaliku õiguse, õigusfilosoofia ja võrdleva õiguse õppetoolis Frankfurdis. Pärast õiguspraktikat Maini-äärse Frankfurdi kõrgema piirkonnakohtu ringkonnas sooritas ta 2000. aastal teise riigieksami ja töötas advokaadina (viimati Maini-äärses Frankfurdis äriadvokaadibüroos Görg) aastani 2021. Ta on abielus ja poja ema.
Eurojackpot

Eurojackpot on rahvusvaheline Euroopa riike kaasav loteriimäng, mille loosimist alustati märtsis 2012. Peaauhind algab 10 000 000 eurost ja võib ulatuda kuni 90 000 000 euroni. Eurojackpoti mängimine maksab 2 eurot rea kohta. Eesmärk on leida 5 õiget numbrit 50-st pluss veel 2 lisanumbrit 10-st. Peamise võidusumma võitmise tõenäosus on 1 : 95 344 200. Loteriil on 12 vahevõidusummat. Loosimine toimub igal reedel kell 21.00 kohaliku aja järgi Helsingis. Võitnud loteriipiletite hindamine toimub Saksamaal ja Taanis. Eestis vastutab loteriipiletite müümise ja võidusummade väljastamise eest Eesti Loto. EuroMillions Vikinglotto Eurojackpot Eesti Loto kodulehel
Absoluutne kõrgus

Absoluutne kõrgus ehk üldkõrgus ehk altituud on mingi koha kõrgus kindlaksmääratud keskmisest merepinnast. Merepinnast kõrgemal asuva koha absoluutne kõrgus on positiivne ja merepinnast madalamal asuva koha absoluutne kõrgus ehk absoluutne sügavus on negatiivne. Eestis loeti keskmiseks meretasemeks kuni 31. detsembrini 2017 Kroonlinna nulli. Alates 1. jaanuarist 2018 arvestatakse Eestis kõrgusi Amsterdami nulli järgi. meretase suhteline kõrgus
Morcheeba

Morcheeba on inglise elektroonilise muusika ansambel, mis loodi 1990. aastatel. Selle vokalist on Skye Edwards.  Morcheeba – pildid, videod ja helifailid Wikimedia Commonsis
Skye Edwards

Skye Edwards (sündinud nimega Shirley Klaris Yonavieve Edwards 27. mail 1974 Londonis) on Jamaica päritolu Briti lauljatar, ansambli Morcheeba vokalist.  Skye Edwards – pildid, videod ja helifailid Wikimedia Commonsis
Chrastava

Chrastava (saksa keeles Kratzau) on linn Tšehhis Libereci maakonnas Libereci ringkonnas. Chrastava asub Libereci kesklinnast ligikaudu 8 km põhjaloodes. Chrastava paikneb merepinnast 295 meetri kõrgusel. Chrastavat on esmamainitud 1352. aastal. Kuni 17. sajandini oli Chrastava kaevanduslinn. 19. sajandil algas linnas tööstuse areng, raudteeühenduse sai Chrastava 1859. aastal. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Chrastava Místopisný seznam obcí České republiky Historie města Chrastava Welcome to the Chrastava website Chrastava
Zaretšje (Kingissepa rajoon)

Zaretšje (vene keeles Заречье, Зарѣчье) on küla Venemaal Leningradi oblastis Kingissepa rajoonis Bolšoi Lutski külaasunduses. Tartu rahu järgse Eesti-Venemaa piiri kokkuleppimisel kuulus Peterburi kubermangu Jamburgi maakonna Saretšje, Saretschje küla Eestile ja küla moodustas osa Eesti Ingerist ja kuulus Virumaa ja Vaivara kihelkonna Narva valda. Zaretšje, http://www.eki.ee/, EKI KNAB: Eesti - Eesti Keele Instituut, Eesti kohanimed (vaadatud 12.12.2021)
ÜÜ Valgmast ja ÜS Raimlast lahkunud

Üliõpilaste Seltsist Raimla, sellega 1935. aastal liitunud Üliõpilaste Ühingust Valgma ning nende vilistlaskogudest lahkus või arvati välja 1940. aastani 96 liiget. ÜS Raimla liikmete andembaas. Koostanud Fred Puss. Autori valduses.
Robert F. Furchgott

Robert Francis Furchgott (4. juuni 1916 – 19. mai 2009) oli Ameerika Ühendriikide biokeemik. 1998. aastal sai Furchgott koos Ferid Muradi ja Louis José Ignarroiga Nobeli meditsiiniauhinna, sest avastas, et lämmastikoksiid toimib kardiovaskulaarse süsteemi töö reguleerimisel signaalmolekulina. Robert F. Furchgott. britannica.com. Vaadatud 21.2.2024 "Robert F. Furchgott Facts". The Nobel Prize. Vaadatud 12. detsember 2021.
Sametkõrges

Sametkõrges (Flammulina) on Physalacriaceae sugukonda kuuluv perekond seeni. Eestis on leitud kasvamas vähemalt 5 liiki sametkõrgeseid. Puidu-, soome- ja võsa-sametkõrgesed on söödavad. Flammulina elastica – võsa-sametkõrges Flammulina fennae – valkjas sametkõrges Flammulina finlandica – soome sametkõrges Flammulina ononidis – kulu-sametkõrges Flammulina populicola – papli-sametkõrges Flammulina rossica Flammulina velutipes – puidu-sametkõrges Flammulina filiformis – enokitake Sametkõrges andmebaasis eElurikkus.
Mustamäe Maarja Magdaleena kirik

Mustamäe Maarja Magdaleena kirik on kirik Mustamäel Tallinnas aadressil Kiili 9, mida kasutab EELK Mustamäe Maarja Magdaleena kogudus. Ehitus algas 2017. aastal. Esimesed ruumid said valmis 2019. aastal. 3. juulil 2012 allkirjastati leping Eesti Evangeelse Luterliku Kiriku ja Tallinna linna vahel, mille järgi anti EELK-le hoonestusõigus kiriku ehitamiseks Tallinna Kiili 9 kinnistule. 2013. aastal laekus kiriku arhitektuurivõistlusele 31 võistlustööd. Augustis selgusid kolm võidutööd ja võitjaks valiti arhitektuuribüroo Karisma Arhitektide töö (autorid Margit Valma, Mait Väljas, Risto Parve, Kai Süda ja Martin Kinks). 2016. aasta juulis anti ehitusluba kiriku ehitamiseks. 28. septembril 2016 asutati sihtasutus Mustamäe Kirik, kuhu kuuluvad EELK Mustamäe Maarja Magdaleena kogudus, EELK Konsistoorium ja Tallinna linnavalitsus. Sihtasutuse juhiks sai konkursi teel Taavi Turvas. 14. märtsil 2017 allkirjastati kiriku ehitusleping SA Mustamäe Kirik ja firma Ehitus5ECO OÜ vahel. Koguduse tutvustus (pdf) "arhliit.ee 14.08.2013". Originaali arhiivikoopia seisuga 12.12.2021. Vaadatud 12.12.2021. Õhtuleht 28. august 2013 delfi.ee
Kommunistide ülestõus Malaisias (1968–1989)

Kommunistide ülestõus Malaisias (ka teine Malaya kriis; malai keeles Perang insurgensi melawan pengganas komunis või Darurat Kedua) oli aastatel 1968–1989 Malaisia valitsuse ja Malaya Kommunistliku Partei (MKP) vahel toimunud relvakonflikt. Aastal 1960 oli lõppenud Malaya kriis ning peamiselt Malaisia hiinlastest koosnev MKP relvastatud tiib Malaya rahvavabastusarmee taganes Tai piiri äärde uueks pealetungiks valmistuma. Kokkupõrked algasid taas 17. juunil 1968, kui MKP väed korraldasid Malaisia poolsaare põhjaosas Krohis valitsusvägedele varitsuse. Relvakonfliktile lisasid pinget kohalike hiinlaste ja malaide halvenevad suhted ning Vietnami sõjast tingitud kogu regiooni ebastabiilsus. Malaya Kommunistlik Partei sai alguses Hiinalt vähesel määral toetust, kuid 1974. aastal sõlmisid Malaisia ja Hiina diplomaatilised suhted ning MKP aitamine lõpetati. Aastal 1970 toimus MKP-s lõhenemine ning moodustusid kaks rühmitust: marksistlik-leninistlik pool (MKP-ML) ja revolutsiooniline pool (MKP-RF). Kuigi komparteid prooviti reklaamida ka malaidele, koosnes selle liikmeskond endiselt peamiselt hiinlastest. Malaisia valitsus ei võtnud Suurbritanniast eeskuju ning ei kuulutanud välja eriolukorda. Selle asemel algatati ülestõusu mahasurumiseks mitmeid tsiviilkaitseprogramme. Ülestõus lõppes 2. detsembril 1989, kui MKP ja Malaisia valitsus sõlmisid Lõuna-Tais Hat Yais rahulepingu. Samal ajal lagunesid kommunistlikud režiimid kõikjal maailmas. Samal ajal Malaisia kommunistide ülestõusuga toimus kommunistide ülestõus ka 1963. aastal Malaya Föderatsiooniga liidetud Borneo Sarawaki osariigis. Rifle Company Butterworth Kommunistide ülestõus Tais Kanang anak Langkau Mahmud Sulaiman Malaya Kommunistlik Partei Malaya kriis Malaisia armee Kommunistide ülestõus Sarawakis A. Navaratnam, The Spear and the Kerambit, pp.7–8, 189–90 Chin Peng, My Side of History, p.465 Nazar bin Talib, pp.16–17 Nazar Bin Talib (2005). Malaysia's Experience In War Against Communist Insurgency And Its Relevance To The Present Situation In Iraq (Working Paper). Marine Corps University. Vaadatud 6. jaanuar 2013. Peng, Chin (2003). My Side of History. Singapore: Media Masters. ISBN 981-04-8693-6. Navaratnam, A. (2001). The Spear and the Kerambit: The Exploits of VAT 69, Malaysia's Elite Fighting Force, 1968–1989. Kuala Lumpur: Utusan Publications and Distributions. ISBN 967-61-1196-1.
Suhteline kõrgus

Suhteline kõrgus ehk relatiivne kõrgus on maapinna punkti (näiteks künka tipu) kõrgus pinnavormi jalamist. absoluutne kõrgus Suhteline kõrgus Eesti entsüklopeedia veebiversioonis
Alika

Alika Milova (esinejanimega Alika; sündinud 5. septembril 2002 Narvas) on Eesti laulja. Ta on edukalt osalenud paljudel laulukonkurssidel, mille hulgas on The Baltic Voice, New Wave Junior, Kaunas Talent, Bravo Laulukonkurss, Euro Pop Contest "Berliner Perle" (Euro Pop, EPC). Ta võitis saatesarja "Eesti otsib superstaari" kaheksanda hooaja (2021). 2023. aastal võitis ta konkursi "Eesti laul 2023" looga "Bridges". Ta sai 42 protsenti häältest ning tema lugu pidas parimaks ka "Eesti laulu" rahvusvaheline žürii. Ta oli Eesti esindaja Liverpoolis toimunud 2023. aasta Eurovisiooni lauluvõistlusel, kus jõudis kaheksandale kohale. 2023 – "Alika" 2021 – "Õnnenumber" 2022 – "Bon Appétit" 2022 – "C’est La Vie" 2022 – "Bridges" 2023 – "You" 2023 – "Too Much" 2023 – "Lihtsalt veab" 2023 – "Õde ütles" 2023 Narva teenetemärk Staarisaate finalist Alika Milova: saaksin olla sillaks, kes ühendab eesti ja vene rahva. Sky Plus, 30. november 2021 Värske superstaar Alika Milova vallutab tabelitippe debüütsingliga “Õnnenumber”. TV3 uudised, 14. detsember 2021 Eesti 8. superstaar Alika Milova: “Have you ever seen the rain”. Superstaar juba 2012!. Edasi.org, 15. detsember 2021 Rahvusraamatukogu väikse maja esimeseks laenutajaks sai superstaar Alika Milova. Tre Raadio, 8. jaanuar 2022 "Koduleht". Eesti uueks superstaariks sai Narva tüdruk Alika Milova!. Põhjarannik, 12. detsember 2021 "Eesti Laulu võitis Alika". ERR. 11. veebruar 2023. Nestor, Neit-Eerik, toim (24. november 2023). "Ilmus Alika debüütalbum "Alika"". ERR. Vaadatud 24. novembril 2023. Alika Milova koduleht